Komisijos reglamentas (EB) Nr. 1160/2003
2003 m. birželio 30 d.
iš dalies keičiantis Reglamentą (EB) Nr. 1898/97, nustatantį priemonių taikymo kiaulienos sektoriuje taisykles Europos susitarimuose su Bulgarija, Čekijos Respublika, Slovakija, Rumunija, Lenkija ir Vengrija
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. balandžio 8 d. Tarybos sprendimą 2003/286/EB dėl Europos Bendrijų ir jų valstybių narių, vienos susitariančiosios šalies, ir Bulgarijos Respublikos, kitos susitariančiosios šalies, asociacijos steigiamojo Europos susitarimo prekybos aspektus pataisančio protokolo sudarymo, atsižvelgiant į derybų tarp šalių rezultatus dėl abipusių žemės ūkio koncesijų [1], ypač į jo 3 straipsnio 2 dalį,
atsižvelgdama į 2003 m. balandžio 14 d. Tarybos sprendimą 2003/298/EB dėl Europos Bendrijų ir jų valstybių narių, vienos susitariančiosios šalies, ir Čekijos Respublikos, kitos susitariančiosios šalies, asociacijos steigiamojo Europos susitarimo prekybos aspektus pataisančio protokolo sudarymo, atsižvelgiant į derybų tarp šalių rezultatus dėl abipusių žemės ūkio koncesijų [2], ypač į jo 3 straipsnio 2 dalį,
atsižvelgdama į 2003 m. balandžio 14 d. Tarybos sprendimą 2003/299/EB dėl Europos Bendrijų ir jų valstybių narių, vienos susitariančiosios šalies, ir Slovakijos Respublikos, kitos susitariančiosios šalies, asociacijos steigiamojo Europos susitarimo prekybos aspektus pataisančio protokolo sudarymo, atsižvelgiant į derybų rezultatus tarp šalių dėl abipusių žemės ūkio koncesijų [3], ypač į jo 3 straipsnio 2 dalį,
atsižvelgdama į 2002 m. gruodžio 19 d. Tarybos sprendimą 2003/18/EB dėl Europos Bendrijų ir jų valstybių narių, vienos susitariančiosios šalies, ir Rumunijos, kitos susitariančiosios šalies, asociacijos steigiamojo Europos susitarimo prekybos aspektus pataisančio protokolo sudarymo, atsižvelgiant į derybų rezultatus tarp šalių dėl abipusių žemės ūkio koncesijų [4], ypač į jo 3 straipsnio 2 dalį,
atsižvelgdama į 2003 m. kovo 27 d. Tarybos sprendimą 2003/263/EB dėl Europos Bendrijų ir jų valstybių narių, vienos susitariančiosios šalies, ir Lenkijos Respublikos, kitos susitariančiosios šalies, asociacijos steigiamojo Europos susitarimoprekybos aspektus pataisančio protokolo pasirašymo ir sudarymo, atsižvelgiant į derybų rezultatus tarp šalių dėl abipusių žemės ūkio koncesijų [5], ypač į jo 3 straipsnį,
atsižvelgdama į 2003 m. kovo 18 d. Tarybos sprendimą 2003/285/EB dėl Europos Bendrijų ir jų valstybių narių, vienos susitariančiosios šalies, ir Vengrijos Respublikos, kitos susitariančiosios šalies, asociacijos steigiamojo Europos susitarimo prekybos aspektus pataisančio protokolo sudarymo, atsižvelgiant į derybų rezultatus tarp šalių dėl abipusių žemės ūkio koncesijų [6], ypač į jo 3 straipsnio antrąją pastraipą,
kadangi:
(1) Sprendimai 2003/286/EB, 2003/298/EB, 2003/299/EB, 2003/18/EB, 2003/263/EB ir 2003/285/EB atitinkamai panaikina Reglamentus (EB) Nr. 2290/2000 [7], (EB) Nr. 2433/2000 [8], (EB) Nr. 2434/2000 [9], (EB) Nr. 2435/2000 [10], (EB) Nr. 2851/2000 [11] ir (EB) Nr. 1408/2002 [12], o pastarasis anksčiau panaikino Reglamentą (EB) Nr. 1727/2000 [13].
(2) Panaikinus Reglamentus (EB) Nr. 2292/2000, 2433/2000, 2434/2000, 2435/2000, 2851/2000 ir 1727/2000, nuorodas, padarytas į tuos aktus Komisijos reglamente (EB) Nr. 1898/97 [14], su paskutiniais pakeitimais, padarytais Reglamentu (EB) Nr. 1877/2002 [15], reikėtų išbraukti.
(3) Dėl nuo liepos 1 d. prasidedančių metinių laikotarpių Reglamentą (EB) Nr. 1898/97 taip pat reikėtų pataisyti laikantis Sprendimuose 2003/286/EB, 2003/298/EB, 2003/299/EB, 2003/18/EB, 2003/263/EB ir 2003/285/EB nustatytų nuostatų kiaulienos produktams.
(4) Todėl Reglamentą (EB) Nr. 1898/97 reikėtų iš dalies pakeisti.
(5) Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1898/97 iš dalies keičiamas taip:
1. 1 straipsnio pirmoji pastraipa pakeičiama taip:
"Visas produktų, priskiriamų šio reglamento I priede numatytoms grupėms Nr. 1, 2, 3, 4, H1, 7, 8, 9, T1, T2, T3, S1, S2, B1, 15, 16 ir 17 importas į Bendriją pagal Sprendimuose 2003/286/EB, 2003/298/EB, 2003/299/EB, 2003/18/EB, 2003/263/EB ir 2003/285/EB nustatytas priemones vyksta pateikus importo licenciją."
2. Reglamento (EB) Nr. 1898/97 I priedas pakeičiamas šio dokumento priedu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2003 m. liepos 1 dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. birželio 30 d.